[{"text_idx": "#000004", "text": "Click to open in page menu\nView and download our prospectuses and course guides"}, {"text_idx": "#000006", "text": "Mae cyfnod gadael ysgol a dechrau cwrs mewn coleg yn un cyffrous ond gall hefyd fod yn adeg pryderus i ddysgwyr, dyna pam bod Coleg y Cymoedd yn cynnal diwrnodau \u2018pontio\u2019 bob blwyddyn \u2013 cynllun sydd wedi bod yn llwyddiannus iawn."}, {"text_idx": "#000007", "text": "Eleni am y tro cyntaf, cynhaliodd Coleg y Cymoedd wythnos o ddigwyddiadau pontio yn canolbwyntio\u2019n benodol ar ddysgwyr o ysgolion cyfrwng Cymraeg. Mwynhawyd y digwyddiadau, a gynhaliwyd ar bedwar campws y coleg yn Aberda\u0302r, Nantgarw, Rhondda ac Ystrad Mynach, gan 26 o ddisgyblion Cymraeg eu hiaith sydd wedi cofrestru ar gyrsiau amrywiol ar draws y coleg."}, {"text_idx": "#000008", "text": "Roedd y sesiynau\u2019n gyfle i\u2019r dysgwyr ddod i adnabod myfyrwyr eraill ar eu campws sy\u2019n siarad Cymraeg, dod i wybod am y cyfleoedd sydd yna i ddefnyddio a datblygu eu sgiliau Cymraeg yn y dosbarth a thu hwnt, a dysgu am eu hawliau fel siaradwyr Cymraeg yn y coleg."}, {"text_idx": "#000009", "text": "Bu Llysgenhadon presennol y Coleg Cymraeg Cenedlaethol, Lilia, Llinos a Sophia, yn helpu i hwyluso\u2019r digwyddiad ar gampws Nantgarw, gan gymryd rhan yn y gweithgareddau torri\u2019r garw a thywys y dysgwyr ar daith o amgylch y campws."}, {"text_idx": "#000010", "text": "Cynhaliodd Lowri ac Osian, swyddogion Menter Iaith Caerffili a Menter Iaith Rhondda Cynon Taf, weithdai rhyngweithiol gyda\u2019r dysgwyr i drafod syniadau ar ba fath o weithgareddau y dylid eu cynnig i Gymry Cymraeg ifanc yr ardal. Derbyniodd y dysgwyr hefyd wybodaeth am gyfleoedd gwirfoddoli a gwaith y Mentrau Iaith yn gyffredinol."}, {"text_idx": "#000012", "text": "\u201cMae\u2019n gyfle da i ddod i adnabod y myfyrwyr Cymraeg eu hiaith cyn iddyn nhw gychwyn ar eu cyrsiau yn y coleg ac i helpu gyda\u2019u trosglwyddiad o\u2019r ysgol. Maen nhw wedi cael y cyfle i ddod i wybod am y cymorth a\u2019r gwasanaethau sydd ar gael yng Ngholeg y Cymoedd ac yn y gymuned ehangach, ac am eu hawliau fel dysgwyr Cymraeg eu hiaith. Mae hefyd wedi rhoi cyfle i drafod syniadau gyda nhw am bethau yr hoffen nhw weld yn cael eu cynnig yn y coleg yn y dyfodol, trwy gyfrwng y Gymraeg.\u201d"}, {"text_idx": "#000015", "text": "Why choose Apprenticeships at Cymoedd?"}, {"text_idx": "#000016", "text": "Yr hyn y mae dysgwyr yn ei ddweud"}]